Diari Oficial de la Generalitat Valenciana


Sumari del DOGV 8577, del 25-06-2019 (2019/6409)

RESOLUCIÓ de 19 de juny de 2019, de la Direcció de l'Agència Valenciana de Seguretat i Resposta a les Emergències, per la qual es prorroguen 4 beques per a la realització de pràctiques professionals en l'Agència Valenciana de Seguretat i Resposta a les Emergències.
-------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8577

Data del DOGV
:   25-06-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/6409


Data del document
:   19-06-2019

Organisme emissor
:   Agència Valenciana de Seguretat i Resposta a les Emergències

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 19 de juny de 2019, de la Direcció de l'Agència Valenciana de Seguretat i Resposta a les Emergències, per la qual es prorroguen 4 beques per a la realització de pràctiques professionals en l'Agència Valenciana de Seguretat i Resposta a les Emergències. [2019/6409]  
Mitjançant el Decret 1/2017, de 23 de gener, del president de la Generalitat, es van establir les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències.  
Mitjançant la Resolució de 16 de febrer de 2018, de la Direcció de l'Agència Valenciana de Seguretat i Resposta a les Emergències (DOGV 8239, 21.02.2018) es van convocar quatre beques per a la realització de pràctiques professionals en l'Agència Valenciana de Seguretat i Resposta a les Emergències.  
Per la Resolució de 26 de juny de 2018, de la Direcció de l'Agència Valenciana de Seguretat i Resposta a les Emergències (DOGV 8328, 29.06.2018) es van adjudicar les quatre beques per a la realització de pràctiques professionals en l'Agència Valenciana de Seguretat i Resposta a les Emergències, anteriorment esmentades, per un període de dotze mesos, comptadors des del dia 1 de juliol de 2018 fins al 30 de juny de 2019, i es va establir la borsa de reserva corresponent.  
Per la Resolució de 25 de setembre de 2018, de la Direcció de l'Agència Valenciana de Seguretat i Resposta a les Emergències, es va acceptar la renúncia d'Asela Redó Sanahuja al gaudi d'una d'aquestes beques, amb efectes del dia 10 de setembre de 2018, i es va nomenar en substitució seua Lourdes Pilar Alcina Caudet, amb efectes del dia 1 d'octubre de 2018.  
L'apartat quart de la resolució d'adjudicació assenyala que el període de duració de les quatre beques podrà prorrogar-se, sense necessitat d'una nova convocatòria, per un període màxim de 12 mesos addicionals, sempre que hi haja disponibilitat pressupostària i el desenvolupament de l'activitat que s'estiga efectuant així ho requerisca o aconselle. En aquest cas, la quantia procedent serà la que estiga vigent en aquest període, d'acord amb la resolució a què es refereix l'article 17.1 del Decret 132/2009, de 4 de setembre, del Consell, pel qual es regula la concessió de les beques.  
Considerant que la consignació pressupostària existent en la línia S7270000 de l'aplicació pressupostària de l'Agència Valenciana de Seguretat i Resposta a les Emergències 16.88.92.436.31.6 dels pressupostos de la Generalitat per a l'exercici 2019, possibilita la pròrroga de les beques esmentades.  
Per tot això, i segons el que es disposa en l'article 13.2 del Decret 1/2017, de 23 de gener, del president de la Generalitat, pel qual s'estableixen les bases reguladores per a la concessió de beques per a la realització de pràctiques professionals de persones amb titulació universitària en la Direcció General de l'Agència de Seguretat i Resposta a les Emergències, resolc:  
  
Primer  
Prorrogar les quatre beques per a la realització de pràctiques professionals en l'Agència Valenciana de Seguretat i Resposta a les Emergència a les persones que les gaudeixen en l'actualitat:  
Adrián Jiménez Ribera  
Jorge Perpiñá González  
Lourdes Pilar Alcina Caudet  
Bárbara Silvestre Asensio  
  
Segon  
El període de pròrroga serà de dotze mesos, s'iniciarà el dia 1 de juliol de 2019 i finalitzarà el dia 30 de juny de 2020, tots dos inclusivament.  
  
Tercer  
Autoritzar i disposar el crèdit per import de cinquanta-tres mil quatre-cents dènou euros amb vint cèntims (53.419,20 ?), a càrrec de l'aplicació pressupostària de l'Agència Valenciana de Seguretat i Resposta a les Emergències 06.53.76.160.85.7, línia S7270000, dels pressupostos de la Generalitat per a l'any 2019 i el seu equivalent en el pressupost de la Generalitat de 2020, segons la següent distribució:  
  
Import any 2019: 26.709,60 euros  
Import any 2020: 26.709,60 euros  
  
Quart  
La publicació d'aquesta resolució en el Diari Oficial de la Generalitat Valenciana, produirà els efectes de notificació a les persones interessades.  
  
Contra aquesta resolució, que posa fi a la via administrativa, de conformitat amb el que estableix l'article 14, apartat 3 de la Llei 4/2017, de 3 de febrer, de la Generalitat, per la qual es crea l'Agència Valenciana de Seguretat i Resposta a les Emergència, i l'article 21, apartat 1, del Decret 122/2017, de 15 de setembre, del Consell, pel qual s'aprova el Reglament orgànic i funcional de l'Agència Valenciana de Seguretat i Resposta a les Emergències, les persones interessades podran interposar els següents recursos:  
a) Potestativament, recurs de reposició davant la Direcció de l'Agència Valenciana de Seguretat i Resposta a les Emergències, en el termini d'un mes, comptador des de l'endemà de la publicació d'aquesta resolució, de conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós administratiu davant el jutjat contenciós administratiu, en el termini de dos mesos, comptadors a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que s'utilitze qualsevol altra via que es considere oportuna.  
  
València, 19 de juny de 2019.- El director de l'Agència Valenciana de Seguretat i Resposta a les Emergències: José María Ángel Batalla.